Un sarrau u sarrato (d'o latín <SĒRRATU, «con forma de sierra») ye una garra d'un mont u bell tozal que se prolarga substancialment dende o cuerpo principal de a dita formación dica lo cabo baixo de a mesma, presentando por o suyo recorrido superior a lo d'as garras normals qualque entidat propia, delimitando valletas a totz dos costaus, con una forma que recuerda a una sierra menuda pero con una altaria que mingua progresivament.